text: ফাইনালের টসে বৃষ্টির বাগড়া - NewsCricket24
  You are at:Home»টি-টোয়েন্টি ক্রিকেট»ফাইনালের টসে বৃষ্টির বাগড়া
  প্রকাশিত » সেপ্টেম্বর ২৪, ২০১৯, ৬:১৭ PM
  ফাইনালের টসে বৃষ্টির বাগড়া
  আফগানিস্তানের বিপক্ষে ত্রিদেশীয় সিরিজের ফাইনালে বাংলাদেশ মাঠে নামতে যাচ্ছে। তবে ফাইনালের আগে বৃষ্টি বাধায় টস হতে দেরি হচ্ছে।
  মিরপুরের শেরে বাংলা ক্রিকেট স্টেডিয়ামে ম্যাচটি শুরু হবার কথা রয়েছে সন্ধ্যা ৬টা ৩০ মিনিটে। তবে সারাদিনের থেমে থেমে হওয়া বৃষ্টি এখনও অব্যাহত থাকায় টস হতে কাল ক্ষেপন হচ্ছে।
  সিরিজে গ্রুপ পর্বের লড়াইয়ে বাংলাদেশ দল জিম্বাবুয়ের বিপক্ষে দুই ম্যাচ ও আফগানদের বিপক্ষে এক ম্যাচ জিতে আত্মবিশ্বাসটা রয়েছে তুঙ্গে। আফগানদের বিপক্ষে প্রথম ম্যাচে হারলেও দ্বিতীয় ম্যাচে ঠিকই জয় তুলে নিয়েছে টাইগাররা। তবে টপ অর্ডার ব্যাটসম্যানদের রান খরা কিছুটা ভোগাতে পারে এই ম্যাচেও। তাই ওপেনারদের পাশাপাশি সিনিয়রদের দায়িত্ব নিতে হবে এই ম্যাচে। ইনজুরিতে পড়ে লেগ স্পিনার আমিনুল ইসলাম বিপ্লব একাদশের বাইরে থাকতে পারেন।
  অন্যদিকে শেষ দুই ম্যাচে বাংলাদেশ ও জিম্বাবুয়ের কাছে হেরে কিছুটা ব্যাকফুটে রয়েছে আফগানরা। ফাইনালে জিতে এই সিরিজের শিরোপাটা নিজেদের করে নিতে মরিয়া থাকবে তারা। রশিদ খান ইনজুরিতে পড়লেও শতভাগ ফিট না হয়েই নামছে আজকের ম্যাচে। এক্ষেত্রে অবশ্য বাড়তি সুবিধা পেতে পারে টাইগাররা।
  উল্লেখ্য, বাংলাদেশ সময় রাত ৯টা ৪০ মিনিটের মধ্যে যদি ম্যাচ শুরু না হয় তাহলে উভয় দলই যৌথ চ্যাম্পিয়ন হবে।